

**LAZDIJŲ RAJONO SAVIVALDYBĖS SOCIALINĖS GLOBOS CENTRO „ŽIDINYS“**

**2021–2023 METŲ STRATEGINIS PLANAS**

**I. ĮSTAIGOS VEIKLOS KONTEKSTO ANALIZĖ**

**1. Bendroji informacija**

Lazdijų rajono savivaldybės socialinės globos centras „Židinys“ yra Lazdijų rajono savivaldybės biudžetinė įstaiga, kodas – 190632634, adresas – Vilniaus g. 1, Lazdijai, 67106. Veiklos rūšys – ilgalaikė, trumpalaikė socialinė globa. Įstaiga turi licenciją, Nr. L000000142, licencijos rūšis – Institucinė socialinė globa (ilgalaikė, trumpalaikė) likusiems be tėvų globos vaikams, socialinės rizikos vaikams. Licencija išduota 2014 m. liepos 23 d., patikslinta 2019 m. balandžio 1 d., papildyta 2019 m. kovo 28 d.

Lazdijų rajono savivaldybės socialinės globos centro „Židinys“ (toliau – Centras) 2021–2023 m. strateginis planas skirtas įvertinti ir suplanuoti optimalų finansinių, materialinių ir žmogiškųjų išteklių panaudojimą užsibrėžtiems savivaldybės bei įstaigos strateginiams tikslams pasiekti.

Centro strateginis planas parengtas atsižvelgiant į centro veikos kryptis, savivaldybės strateginio planavimo dokumentus bei valstybės lygmens planavimo dokumentus.

**2. Stiprybių, silpnybių, galimybių ir grėsmių (SSGG) analizė. Teikiamų paslaugų ir darbo srities analizė**

|  |  |
| --- | --- |
| **Stiprybės** | **Silpnybės** |
| * Planingas prevencinis darbas su globojamų (rūpinamų) vaikų biologine šeima. * Dėmesys globojamų vaikų asmenybei ir socialinei raidai. * Pastovus tiesiogiai su vaikais dirbančio personalo profesinis tobulėjimas. * Nemažai dėmesio skiriama centro įvaizdžio formavimui visuomenėje. * Integracija į visuomenę – pastovus globotinių dalyvavimas miesto, rajono ir šalies regionuose. | * Trūksta budinčių globėjų, sunku surasti norinčių jais būti. * Trūksta kompleksinės pagalbos, sprendžiant globojamų (rūpinamų) vaikų problemas: psichologinė būsena, priklausomybės, emocinio intelekto stiprinimas. |
| **Galimybės** | **Grėsmės** |
| * Plėsti paslaugų spektrą – teikti laikino atokvėpio paslaugas, krizių pagalbos paslaugas. * Gerosios patirties panaudojimas bendradarbiaujant su kitomis įstaigomis. * EQUASS standarto įdiegimas veikloje, socialinių paslaugų kokybės gerinimas. | * Kyla pavojus vaikų saugumui bei sveikatai, kadangi jie nesuvokia pavojaus iš aplinkos, turi žalingų įpročių. * Dėl negatyvios visuomenės nuostatos į globojamą vaiką, kyla grėsmė vaiko savivertei bei įstaigos įvaizdžiui. |

**II. ĮSTAIGOS VEIKLOS STRATEGIJA**

**Centro vizija** – būti modernia, bendradarbiaujančia, kokybiškas viešąsias paslaugas teikiančia ir nuolat tobulėjančia įstaiga, užtikrinant vaiko gerovę, saugumą, siekiant pozityvios jo socializacijos ir integracijos į visuomenę, skatinant visavertę asmenybės raišką.

**Centro misija –** teikti kokybiškas socialines paslaugas be tėvų globos likusiems vaikams, atstovauti jiems bei ginti jų teises bei teisėtus interesus, sudaryti sąlygas vaiko grįžimui į biologinę šeimą ir socialiniam integravimuisi. Užtikrinti, kad visiems įvaikintiems vaikams, globėjų, nesusijusių giminystės ryšiais, globėjų giminaičių globojamiems (rūpinamiems) vaikams, budinčių globėjų prižiūrimiems vaikams bei budintiems globotojams, globėjams, nesusijusiems giminystės ryšiais, globėjams giminaičiams, įtėviams, ar asmenims, ketinantiems jais tapti, būtų prieinama ir suteikiama reikalinga, konsultacinė, psichosocialinė, teisinė ir kita pagalba, siekiant vaiką, įvaikį tinkamai ugdyti ir auklėti šeimai artimoje aplinkoje.

**Centro vertybės**:

Tolerancija – kiekvieną priimame tokį, koks jis yra.

Profesionalumas – atsakingas požiūris į darbą ir aukšta kompetencija.

Lankstumas – naujovių priėmimas, klaidų pripažinimas, tobulėjimas.

Lojalumas – tikime tuo, ką darome.

Pagarba – aš gerbiu ir save, ir tave, ir mus visus.

Konfidencialumas – apie paslaugų gavėją žinomą informaciją teikiant tik įstatymų nustatytais atvejais ir tik siekiant geriausiai apginti gavėjų interesus.

**Centro strateginiai tikslai:**

* Gerinti Centro teikiamų socialinių paslaugų kokybę;
* Tobulinti Centro veiklos efektyvumą;
* Užtikrinti ir gerinti profesionalią darbo kokybę.

Centro 2021–2023 m. strateginiu planu taip pat siekiama įgyvendinti Lazdijų rajono savivaldybės 2021–2027 metų strateginiame plėtros plane, patvirtintame Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, nustatytą strateginį tikslą Nr. 1.2 „Gerinti socialinių ir sveikatos paslaugų kokybę“, uždavinį Nr. 1.2.3 „Užtikrinti socialinių paslaugų plėtrą“, taip pat priemonę Nr. 1.2.3.10 „Paslaugų šeimai ir globėjams (rūpintojams), įtėviams plėtra“.

**III. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | | | | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | |
| **1.** | **GERINTI CENTRO TEIKIAMŲ SOCIALINIŲ PASLAUGŲ KOKYBĘ** | | | | | | * **Teigiamai Centro teikiamų paslaugų kokybę įvertinusių globėjų, įtėvių, budinčių globotojų bei mokymų dalyvių (apklausų duomenimis) dalis, 85 proc.** | | | | |
| ***1.1.*** | ***Užtikrinti paslaugas globojamiems vaikams, globėjams, įtėviams, atsižvelgiant į paslaugų gavėjų poreikius*** | | | | | | | | | | |
|  | **Įstaigos priemonės pavadinimas** | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | | | | **Atsakingi vykdytojai** | **Asignavimai (tūkst. Eur)** | | | |
| **2020 m. faktas** | **2021 m.** | **2022 m.** | **2023 m.** | **2020 metais faktiškai panaudotas finansavimas** | **2021 m.** | **2022[[1]](#footnote-2) m.** | **20231 m.** |
| 1.1.1. | Teikti bendrąsias socialines paslaugas | Globojamų vaikų našlaičių ir likusių be tėvų globos vaikų, gavusių paslaugas, skaičius, vnt. | 19 | 19 | 18 | 18 | Soc. darbuotojas – globos koordinatorius,  soc. darbuotojas | 214,02 | 160,54 | 168,78 | 186,65 |
| Budinčių globotojų, globėjų (rūpintojų), globėjų, nesusijusių giminystės ryšiais, globojamų vaikų, gavusių paslaugas, skaičius, vnt. | 77 | 79 | 82 | 82 |
| Suteiktų konsultavimo ir informavimo paslaugų budintiems globotojams, globėjams (rūpintojams), globėjams, nesusijusiems giminystės ryšiais, globojamiems vaikams skaičius, vnt. | 510 | 550 | 590 | 630 |
| ***1.2.*** | ***Gerinti socialines paslaugas, įgyvendinant projektus ir socialines iniciatyvas*** | | | | | | | | | | |
| 1.2.1. | Diegti EQUASS Assurance kokybės sistemą, siekiant gerinti socialinių paslaugų kokybę | Naujai sertifikuotų paslaugų skaičius, vnt. | 0 | 1 | 0 | 0 | Direktorius, soc. pedagogas | 0,0 | 0,3 | 0,0 | 0,0 |
| 1.2.2. | Projektas ,,Psichologo paslaugų organizavimas socialinės globos centre „Židinys“. | Organizuotos individualios ir grupinės psichologo konsultacijos vaikams ir paaugliams | 5 | 94 | - | - | Direktorius | 0,61 | 60,54 | - | - |
| 1.2.3. | Dalyvauti Maisto banko akcijoje | Bendruomeninių globos namų vaikų skaičius, vnt. | 17 | 16 | 16 | 16 | Direktorius,  soc. darbuotojas | 0,56 | 0,56 | 0,56 | 0,56 |
| **2. TOBULINTI CENTRO VEIKLOS EFEKTYVUMĄ** | | | | | | | * **Išlaidos organizuotiems Centro viešinimo renginiams, susitikimams, parodoms ir pristatymams didės 13,23 proc.** * **Globėjų / įtėvių skaičius, 25 asm.** | | | | |
| **2.1.** | ***Didinti globėjų tinklą*** | | | | | | | | | | |
| 2.1.1. | Įgyvendinti GIMK programą | Organizuotų mokymų skaičius, vnt. | 1 | 2 | 2 | 2 | GIMK specialistas | 0,64 | 0,10 | 0,15 | 0,20 |
| Globėjų (rūpintojų), įtėvių pagrindinių GIMK mokymų dalyvių skaičius, vnt. | 3 | 6 | 6 | 6 |
| ***2.2.*** | ***Didinti įstaigos žinomumą bei tobulinti teikiamų paslaugų prieinamumą*** | | | | | | | | | | |
| 2.2.1. | Viešinti Centro veiklą bei teikiamas paslaugas | Organizuotų Centro teikiamų paslaugų viešinimo renginių, pristatymų, iniciatyvų skaičius, vnt. | 4 | 5 | 5 | 6 | GIMK specialistas | 0,60 | 1,0 | 1,2 | 1,4 |
| Centro veiklos sklaidos internete, radijo ir televizijos laidose, straipsniuose, reklaminiuose spaudiniuose skaičius, vnt. | 4 | 6 | 8 | 10 | GIMK specialistas | 0,20 | 0,30 | 0,40 | 0,50 |
| **2.3.** | ***Skatinti savanorystę*** | | | | | | | | | | |
| 2.3.1. | Plėtoti jaunimo savanorystę Centre | Savanoriavusių jaunuolių skaičius, vnt. | 0 | 2 | 3 | 4 | Direktorius | 0,0 | 0,10 | 0,05 | 0,03 |
| **3. UŽTIKRINTI IR GERINTI PROFESIONALAUS DARBO KOKYBĘ** | | | | | | | * **Kvalifikaciją kėlusių Centro darbuotojų dalis, 100 proc.** | | | | |
| **3.1.** | **Užtikrinti įstaigos administravimą ir didinti veiklos efektyvumą** | | | | | | | | | | |
| 3.1.1. | Įstaigos valdymas ir administravimas, siekiant strateginių tikslų įgyvendinimo ir viešųjų paslaugų teikimo | Sėkmingai veikiančių ir socialines paslaugas teikiančių įstaigų skaičius, vnt. | 1 | 1 | 1 | 1 | Direktorius | 76,0 | 79,7 | 83,69 | 87,87 |
| **Iš viso:** | | | | | | | | **292,63[[2]](#footnote-3)** | **303,23,[[3]](#footnote-4)** | **254,83** | **267,57** |

**IV. STRATEGINIO PLANO ĮGYVENDINIMO PRIEŽIŪRA**

Lazdijų rajono savivaldybės socialinės globos centras „Židinys“ 2021–2023 metų strateginiam planui įgyvendinti rengs metinius veiklos planus. Strateginio plano įgyvendinimą prižiūrės įstaigos direktorius. Kiekvienų metų sausio mėnesį analizuojamas įstaigos metinių veiksmų įgyvendinimas, taip įvertinant ir strateginio plano vykdymo situaciją, prireikus planas tikslinamas.Strateginio plano įgyvendinimo rezultatai pristatomi Lazdijų rajono savivaldybės tarybai teikiant metinę įstaigos veiklos ataskaitą.

1. Numatomi finansavimo šaltiniai: Savivaldybės lėšos, valstybės spec. lėšos [↑](#footnote-ref-2)
2. Savivaldybės biudžeto lėšos 208,05 tūkst. Eur, biudžetinių įstaigų uždirbtos pajamos 82,6 tūkst. Eur [↑](#footnote-ref-3)
3. Savivaldybės biudžeto lėšos 173,32 tūkst. Eur, biudžetinių įstaigų uždirbtos pajamos 69,37 tūkst. Eur, projektinės lėšos: 60,54 tūkst. Eur [↑](#footnote-ref-4)